Stort og lyst værelse i et dejligt område tæt på både S- og U-bahn og hyggelige Bergmannstrasse. Sengen er meget komfortabel, og indtjekningen var fleksibel, hvilket var rigtigt dejligt. Vi hørte stort set ikke noget til de øvrige beboere i lejligheden.
Værelset trængte dog virkelig til en omgang støvsugning, og resten af lejligheden var ikke for sarte sjæle. Generelt var der meget (!) beskidt og ulækkert, og køkkenet var så fyldt med opvask og madrester, at vi faktisk ikke brugte det overhovedet.
Alt i alt var det et klassisk berlinsk bofællesskab med det skidt og den charme, der hører til, og til prisen er det et udmærket sted, hvis man bare skal have et sted at sove og ikke er sart.